JohanHeinsen/ENO huggingface dataset:
Aarhuus Stifts-Tidende, 1830-01-23
Den berømte Sangerinde Henriette Sontag (nu værende Grevinde Rossi) havde nylig nær mistet Livet paa en besynderlig Maade. En Hr. Chaurier meldte sig hos hende med Attester fra meget anseete Personer og bad hende om at sidde for ham, da han ønskede at forfærdige hendes Buste efter en gandske original Methode, som frembragte den meest skuffende Liighed. Hun saae mange berømte Navne paa Kunstnerens Liste, og beqvemmede sig til at føie ham. Han bandt hendes Hoved fast til en Sopha, og lagde en Gibsformsaa fast og tæt om Ansigtet, at hun ikke kunde drage Aanden. J sin Fortvivlelse stødte hun et Bord med Theetøi omkuld - og det frelste hende. Hendes Domistiquer kom løbende ind, en af Tjenerne havde Aandsnærværelse nok til at rive Gibsmassen af hendes Mund, medens de øvrige bandt hende løs. Hun leed længe af de heftigste Convulsioner, men nøiedes dog med at jage Kunstneren ud af sit Huus. (D. St. T.)¬
Aarhuus Stifts-Tidende, 1830-01-23
J Polen er en Mængde Ulve brudt ind i Landsbyerne og har revet endogsaa Mennesker ihiel. Ogsaa dertillands døe mange Mennesker af Hjernebetændelse, som tilskrives den stærke Frost. J Scheldefloden sees i Vinter en stor Mængde Svaner, som ellers aldrig pleie at søge dertil. Ogsaa i Paris har man seet Svaner flyve i store Hobe. Mange Steder i Frankrige er der frossen, Mennesker ihiel. I Departementet de la Creuse var Kulden steget til 21 Sr. Garonnefloden er saaledes tilfrossen at man kjører derover. J Periqueaur (langt syd paa) har man havt 14 Gr. Kulde. Paa Adourfloden, ved Bayonne løber man paa Skøiter. J Provence ligesom hiinsides Alperne var Alt tilsneet. J Madrid havde man i Julehelligdagene 7 a 8 Gr. Kulde, som en der saameget mere føleligt, da Husene slet ikke ere indrettede til saadan Vinter. Mellem Harsbjergene have Jndbyggerne været indsneede i 2 Maaneder og havt 20 Gr. Kulde. Jfølge de sidste Efterretninger fra St. Petersborg havde man der 24 til 26 Gr. Kulde. Man har gjort den Bemærkning, at siden 1709 have alle de Aar, hvis Tal endtes paa 9, medført usædvanlig strænge Vintre.
Aarhuus Stifts-Tidende, 1830-01-23
En af Bjergspidserne paa det ved den bohmiske Grændse beliggende Johnsdorferbjerg, som for nærværende Tid er heel bedækket med Snee, har pludseligt begyndt at ryge stærkt. Ogsaa har der viist sig Ulve i Glas og Mittelwalde.
Aarhuus Stifts-Tidende, 1830-01-23
Ved en stærk Jldebrand i Hamborg den 14de Januar fandt Oversprøitemmesteren Repsold sin Død derved, at en Gavl styrtede ned med ham. Han var tillige en berømt Mekanikus.
Aarhuus Stifts-Tidende, 1830-01-23
J det Altonaer Tallotterie havde i forrige Uge en Spiller i Hamborg den sjeldne Lykke at vinde en Terne som var besat med en Species. Sammesteds er Eieren af et Leiebibliothek og hans Søn Dagen efter Nytaar fundne qvalte af Steenkulsdamp i deres Sovekammer.
Aarhuus Stifts-Tidende, 1830-01-23
Ved den 1143 Trækning i Wandsbeck udkom følgende Nummere: 69. 47. 65. 76. 72.
Aarhuus Stifts-Tidende, 1830-01-23
Ved Avisens Slutning, Aften Kl. 7 manglede endnu den sidste Kjøbenhavnspost.
Aarhuus Stifts-Tidende, 1830-01-23
Bekjendtgjørlser. Ved en blid og rolig Død behagede det Gud den 20de dennes efter 10 Dages Sygeleie og i en Alder af 68 Aar, til sig at hjemkalde min gode og kjærlige Fader Overtrigscommissair Hans Peter Jngerslew, Ridder af Dannebroge, til Rugaard, hvilket paa egne og 8 Sødskendes Vegne sørgeligst bekjendtgjøres. Neppe 2 Aar ere henrundne siden vor gode Moder, blev os berøvet, og vi staae nu, størstedelen med sørge lige Udsigter, ene i Verden, og finde kun den Trøst, at vore Kjære hisset nyde Lønnen for hvad de her virkede, og ved en retskaffen, Gud hengiven Vandel have efterladt dem et hæderligt Eftermæle og os et uplettet Navn. Aarhuus, den 22de Jan. 1820. C. Jngerslew.
Aarhuus Stifts-Tidende, 1830-01-23
Formedelst indtrufne Omstændigheder kan, der ikke blive nogen Skuespil paa Mandag Aften. C. Becker.
Aarhuus Stifts-Tidende, 1830-01-23
Fredag Aften Kl. 6 opføres: Chalias Offer, i Anledning af Hs. Majestæt Kongens høie Fødselsdag. (Paa Dansk.) Derefter: Wilhelm Tells Skud, eller: Geslers Død. Romantisk Skuespil i 5 Atter af Fr. Schiller. C. Becker.
Aarhuus Stifts-Tidende, 1830-01-23
Selskabet Polyhymnia har besluttet at høitidelige holde Hs. Majestæts vor allernaadigste Konges Fødselsdag ved en Cantate, en dansk Cale af Hr. Professor og Rector Ridder Stougaard, Soupee og Bal i Selskabets Locale Torsdagen den 28de d. M. Saavel Fremmede, der efter Lovene kunne have Adgang til Selskabet, som dettes egne Medlemmer, indbydes herved til at deeltage i denne Fest, hvilken tager sin Begyndelse benævnte Dags Aften Kl. 6, og Enhver der ønsker at bivaane samme, vilde behage, inden den 26de os, hos een af Undertegnede, at lade afhente Entree-Billet, der koster 1 Rbd. med Dame, samt inden samme Tid at tegne sig paa de Jndbydelsesplaner som i øvrigt maatte blive dem præsenterede. Aarhuus, den 18de Jan. 1830. P. F. Bølck. F. N. Therchelsen.
Aarhuus Stifts-Tidende, 1830-01-23
J Anledning af Hs. Majestæt Kongens forestaaende høie Fødselsdag, Torsdagen den 28de Jan., bliver om Aftenen Spiisning og Bal paa Raadhuset i Horsens, hvortil saavel Uden som Jndenbyes indbydes at deeltage. Entreen betales med 1 Rbd. Seddeel for Chapeaux med een eller flere Damer, og Ballet tager sin Begyndelse Kl. 6 præcise. For Udenbyes som ikke allerede have tegnet sig, er henlagt en Plan hos Hr. Gjæstgiver Kjeldsen her i Byen. Horsens, den 18de Jan. 1830. J. C. Fischer. Herved bekjendtgjøres overeensstemmende med Forordningen 16de Jan. 1828, at Kystbefalingsmand Carøes Fallitboe af Jngerslev foretages her paa Contoiret Fredagen den 12te n. M. om Formiddagen Kl. 10, slet, og forventes til den Tid at endelig Repartition i Boet kan vorde affattet. Rougsøe a. Herredscontoir i Randers, den 13de Jan. 1830. A. L. Reiersen.
Aarhuus Stifts-Tidende, 1830-01-23
At der vil blive foretaget Aabnings- og Registerings-Forretning i Dødsboet efter forhenværende Proprietair Jens Jørgensen af Følle, Fredagen den 29de d. M. om Formiddagen Kl. 10, bekjendtgjøres herved. Rougsøe a. Herredscontoir i Randers, der 14de Jan. 1830. A. L. Reiersen.
Aarhuus Stifts-Tidende, 1830-01-23
Kiøbenhavnsk Korn Brændeviin, og bedste Kiøbenhavnsk Kummen, og Korn-Agvavit kan faaes i Ankere og mindre Dele hos J. F. W. Røse.
Aarhuus Stifts-Tidende, 1830-01-23
Mastrikter Saalelæder, stærkt og svært, i større og mindre Partier, samt store og smaae Vexlædersskindfaaes billigst hos S. Fulling, paa Badstuegad.
Aarhuus Stifts-Tidende, 1830-01-23
God Græsning søges for omtrent 101 Dragon-Heste af Ritmester Ef berg i Aarhuus.
Aarhuus Stifts-Tidende, 1830-01-23
Hos Farver Neidhardt paa Vestergade i Aarhuus kan en konfirmeret Dreng paa gode Vilkaar blive antaget i Lære.
Aarhuus Stifts-Tidende, 1830-01-23
Fra Pressen er udkommen: Anviisning for ulærde Christne til Vished om to væsentlige Hover sandheder i Christendommen, den første. at Biblen indeholder en af Gud overnatutligen aabenbaret Religion; den anden: at Forioningslæren er Biblens væsentlige Hovedindhold. Af N. B.; en ældgammel Christendomslærer. Hefter 1 Mk.; faaes hos Hr. Boghandlere Holst i Horsens, Warberg og Jessen i Aarhuus.
Aarhuus Stifts-Tidende, 1830-01-26
Nyheder fra Udlandet. Tyrkiet. Den russiske Ambassadeur Grev Orlofhar den 4de Decbr. havt en Andients hos Sultanen, Jforveien var der bleven sendt ham en heel Deel Foræringer af Frugt og Sukkergodt som et Beviis paa, at han var Monarken særdeles velkommen. J Grevens Følge befandt sig Statsraad Franchin i som Tolk, Capt. Kotzebue af Generalstaben, en Lieutenant og 2 Underofficerer. Udenfor Audientssalen mødte Reis-Effendi og sagde Gesandten, at der var givet Ordre til at modtage de russiske Syge og Saarede i Adrianopel paa det bedste, og at indrømme dem Kassernerne til Enebrug. En Adjutant meldte, at Sultanen var beredt til at modtage Greven. Han sad under en Thronhimmel, og Gesandten bukkede for ham paa europæisk Viis, derpaa leverede han sin Keisers Brev til Reis-Effendi, som knælende overrakte det til Sultanen, idet de ved slige Leiligheder brugelig Freds= og Venskabs=Attringer vexledes, som f. Er at Keiseren af Rusland ønskede, at Adrianopelfreden maatte vare evig, o. s. v. J Begyndelsen var Sultanens Mine høitidelig og alvorlig, men da Gesandten to Leiligheden i Agt til at faae ham sagt nogle Complimenter om hans nye Troppers gode Holdning og raske Fremskridt, blev han tilsidst saa siddel, at han indlod sig i en Diskurs med ham som varede i halvanden Time, og da Gesandten kom udenfor, fandt han en kostbar opsadlet Hest, hvormed Sultanen havde gjort ham en Foræring.
Aarhuus Stifts-Tidende, 1830-01-26
Sultanen blev ved en Forkjølelse hindret fra at bivaane Festen hos den franske Ambassadeur.
Aarhuus Stifts-Tidende, 1830-01-26
Rusland. Det tyrkiske Gesandtskab som Sultanen sender til St. Petersborg har nu overstaaet sin Qvarantaine i Odessa, og vil nu snart fortsætte Reisen, Keiseren har sendt Gardeoberst Muchanoff dertil som Reisemarskalk, og i hans Følge befinde sig mange Officerer og Eqvipager. Paa hver Station staae 200 Heste beredte for Gesandtskabet.
Aarhuus Stifts-Tidende, 1830-01-26
Brasilien. Keiseren har i Anledning af sin Formæling stiftet en Rose-Orden, hvid, rød og blaa, med Jndskrivt: Amour et fidelite. Hertuginden af Leuchtenberg, Keiserindens Moder, har faaet et Brev fra sin høie Svigersøn, hvori han lover at ville gjøre alt Muligt for at forsøde sin unge Gemalindes Liv. Den første Morgen efter sin Ankomst til Rio Janeiro fandt hun paa sit Toilette 240 Stykker Solitairs af overørdentlig Størrelse og Skjønhed, som Keiseren havde foræret hende, og i hendes Værelser, der gandske ere indrettede og meublerede som de hun havde paa Slottet hos sine Forældre, stode to udmærket skjønne Vaser, med hendes Faders, Hertug Eugens Billede, paa den ene, og Keiser Napoleons paa den anden. Paa Keiserindens Anmodning er det slaviske Knæfald bleven afskaffet ved Hoffet i Rio.
Aarhuus Stifts-Tidende, 1830-01-26
Engelland. Jfølge Breve fra London skal der være kommet en Kurre paa Traaden mellem Kongen og Wellington, i Anledning af en ubehagelig Scene som har fundet Sted imellem Hertugen og en Person som staaer i høi Yndest hos Hs. M. Hertugen lod nylig deponere 120,000 Pd. St. i Londons Bank, og Folk ere meget nysgierrige for at erfare hvor de ere komne fra.
Aarhuus Stifts-Tidende, 1830-01-26
Frankrig. For Handelstanden i Paris er det en Efterretning af høieste Vigtighed, at denne Hovedstad nu vil, uden mindste Jndskrænkning erholde Entrevotrettighed for Kolonialvare og for alle Vare som indføres dertil fra udenlandske Stæder. Ogsaa skal det vigtige Anlæg af en Kanal mellem Paris og Rouen, nu virkeligen udføres. Paris vil da, saa menes der, med sin uhyre Kapitalformue kunne udholde en Kamp med London, og gjenerobre Central-Tydsklands Forsyning, med Kolonial- og andre Vare, som nu er i Engellands Vold. - Den tilsyneladende Rolighed hertillands vedvarer endnu, men Alt synes at forberede sig. Kongregationen siges at have udskrevet en Generalforsamling: Paris. Kongen er reist til Compiegne. Det nye Laan, af 80 Millioner Fr. er overtaget af Rothschilderne til 102 PC. Der tales atter meget om et forestaaende Ministerskifte. J Bourdeaux og Chatrons have de Fattige, for ikke at fryse ihiel, skaffet sig Jldebrændsel, med Magt, ved at omhugge Træer, nedrive Gjerder, ac saa Militairet maatte rykke ud imod dem. Marseille ligger heel begravet under Snee.
Aarhuus Stifts-Tidende, 1830-01-26
Tydskland. J en Skrivelse fra Donaukanten meldes: "J de sidste 14 Dagstid er bemærket en stærk Koureervexling mellem tvende store Fastlandshoffer. Man udtømmer sig i Gisninger og Anledningen hertil, og de Bedstunderrettede ville vide, at der underhandles om visse militaire Forholdsregler, som ville blive at anvende ved muligt indtrædende Tilfælde i en vesteuropæisk Stat.
Aarhuus Stifts-Tidende, 1830-01-26
J Wien er forefaldet en Begivenhed som har sat os tilbage i Munketiden da man fordømte Kjetterne, samt bedrøvet den keiserlige Familie og opbragt det hele Publikum. En raa Fanatisme, som man for 200 Aar, siden neppe vilde have tilladt en Kardinal Clesel, vilde man nylig viist mod Liget af den berømte Erkehertug Carls Gemalinde, idet man vilde nægtet samme en anstændig Begravelse og den hende tilkommende Plads i den keiserlige Begravelse. Efter gammel Skik opbevares Ligene af den keiserlige Familie i et Gravkapel hos Kapuzinerne, Hjertet hos Angustinerne, og Jndvoldene i St. Stephans Domkirke. Da nu Liigtoget kom til Kapuzinerkirken, vilde Munkene sætte sig imod dets Nedsættelse i Gravkapellet, og den evangeliske Geistlighed som fulgte med Liget, blev viist ud af Kirken. Da traadte Monarken selv frem af Følget og sagde med høitidelig Alvor: "Hun har levet i Kjærlighed med Os hun skal ogsaa i Kjærlighed hvile blandt Os!" og Munkene maatte nu lade Begravelsen aabne. Men den dybt, nedbøiede, af Østerrig saa høifortjente Erkehertug Carl, blev saa opbragt derover, at han har forlangt det dyrebare Liig tilbage igjen, og vil selv beholde det saalænge indtil han faaer et Kapel opbygget ved Aspern, hvor han vandt en af sine mange navnkundige Seire. Og Keiseren har befalet den pavelige Nuntius, Kardinal Spinola, som Den der havde foranstaltet denne Skan dal, at forlade de østerrigske Stater.
Aarhuus Stifts-Tidende, 1830-01-26
Norge. Christiania den 9de Januar. Blottede for alle baade indenlandske og udenlandske Nyheder, kunne vi dog meddele vore udenbyes Læsere den for Be og Bygden høist glædelige Efterretning, at vor Stad i Aften Kl. 6 havde den Fornøielse, at modtage den længe forventede Gjæst, Sneen. Det sneer nu ret jevnt, og, uagtet Julen i Dag er forbi, saa kunne vi dog endnu have den Morve, i Ordets egentligste Forstand, at kjøre Julen udpaa en for Vinteren i vor Egn passende Maade.
Aarhuus Stifts-Tidende, 1830-01-26
Blandinger. Diebitschs Fader var en saa udmærket Officeer, at Frederik den Store gjorde ham til sin Fløi adjutant. Efter denne Konges Død stod han som Major i Breslaus Garnison. Her fik han en Dag en kgl. Kabinetsskrivelse med Adresse: "til Oberstlieutnant v. Diebitsch." J den Formening at være avanceret, meddeelte han sine Regimentskammerater denne Nyhed, og bad Chefen bekjendtgjøre den ved Paraden, hvilket han dog nægtede, da han ikke havde faaet nogen Efterretning derom. Kort efter opdagedes det, at hele Oberstlieutnantstitulaturen saavel inden som uden paa Brevet havde været en Forseelse af Secretairen. Men Major Diebitsch formeente sig komprommitteret herved, forlangte sin Afsked, og gik i russisk Tjeneste. Da hans Søn forlod Kadetthuset i Berlin blev han strax ansat som Lieutenant i den russiske Garde. Hiin Skrivefeil var altsaa en Aarsag til Feldtmarskal Diebitsch-Sabatkanskys Hæder og Berømmelse.
Aarhuus Stifts-Tidende, 1830-01-26
Den bekjendte portugisiske General Rego er nu undvegen fra Viana med sin hele Familie og 50 Md. af Garnisonen.
Aarhuus Stifts-Tidende, 1830-01-26
Svenskeren Ericson og Engelskmanden Braithewaite have nu bragt deres Dampvogn til saadan Fuldkommenhed, at den med Læs kan kjøre 30 engelske Miil i Timen.
Aarhuus Stifts-Tidende, 1830-01-26
J Roms Fængsel sidder for Tiden Banditen Gasparoni som har begaaet 143 Mord, af hvilke han har tilstaaet de 105.
Aarhuus Stifts-Tidende, 1830-01-26
Fra Frankfurt skrives: Et mærkeligt Phænomen er den nu allevegne dalende Rentefond og Disconto.
Aarhuus Stifts-Tidende, 1830-01-26
Mad. Catalani agter at udgive en Syngeskole, hvoraf hun har faaet Tilladelse at dedicere første Deel til Kongen af Engelland, og den anden til Kongen af Frankrig. Det engelske Monarkie er i Aar et tusindaarigt Rige.
Aarhuus Stifts-Tidende, 1830-01-26
Det er nemlig nu 1000 Aar siden Egbert blev Konge over hele Engelland. Prinds Leopold, der vedvarende nævnes som Grækenlands tilkommende Konge, fyldte den 18 Decbr. sit 39te Aar. Paganin i har sendt 40,000 Dukater, som han har tjent ved sine Concerter i Tydskland, til London for at sættes i Banken. Selv den ellers saa rivende Rhinstrøm er tilfrossen ved Strasborg, saa man kan gaae og kjøre over den. I en fransk Afhandling har en Hr. Menetrier med megen Lærdom søgt at bevise, at Moses har været den første Operacomponist, og har digtet Hobs Bogsom Text til en Opera.
Aarhuus Stifts-Tidende, 1830-01-26
Den berømte Violinspiller, Baron Praun, Ridder af flere Ordener og Medlem af mange lærde Selskaber, er døde i Krakau, kun 19 Aar gammel.
Aarhuus Stifts-Tidende, 1830-01-26
J forrige Aar fødtes i Munchen 2675 Børn, hvoraf 1548 vare fødte i, og 1127 udenfor Ægteskab.
Aarhuus Stifts-Tidende, 1830-01-26
Hertugen af Brunsvig er reist til Frankrig, man siger for at kjøbe Godser. Store Pengesummer vare sendt forveien.
Aarhuus Stifts-Tidende, 1830-01-26
Den 19de Januar var der en Liigbegængelse i Hamborg som man ikke mindes at have seet Mage til. Den af Alle høitagtede Oversprøitemester Repsold, som nylig mistede Livet ved en Jldebrand, begroves. Liigtoget aabnedes med det hele talrige Sprøitekorps. Paa den simple sorte Kiste laae den Afdødes sammenknugede Hat og krumthøiede Sabel samt Borgerkronen og Dannebrogordenen. Hel Raadet og over den halve Deel af Stadens Borgere fulgte ham til sit Hvilested. Jkke i Mandsminde har noget Dødsfald vakt saadan almindelig Bedrøvelse i Hamborg som dette.
Aarhuus Stifts-Tidende, 1830-01-26
Fædrelandet. Endnu den 15 Jan. var Jsen fast og sikker sønden for Hveen, og 4 Slæder fra Landscrona ankom til Khvns Toldbod samme Dags Morgen, efter kun at have været halvfjerde Time underveis.
Aarhuus Stifts-Tidende, 1830-01-26
Skjøndt Jsen mellem Sjælland og Falster i flere Dage havde syntes sikker, kjørte dog en Mand den 8de Januar under med 2 Heste, uagtet han var holdt i samme Spor hvori der var kjørt svære Læs. J alle Retninger mellem Falster og Sjælland sees nu Folk at passere frem og tilbage paa Jsen. Ogsaa kan man nu med Sikkerhed passere over Jsen, fra Apenrade til Als og Fyen. J Slæde eller tilvogns maa man dog gjøre en Omvei Sønden eller Norden omde i Midten af Farvandet mellem Als og det Slesvigske opdyngede Jismasser. Ved Sønderborg har man allerede i 3 a 4 Uger kjørt over Jsen med de sværeste Fragt vogne.
Aarhuus Stifts-Tidende, 1830-01-26
J næste Aar skal der ved Slesvig holdes det første Hesteveddeløb i Hertugdømmerne. Hs. Maj. Kongen har foreløbigen anviist 1000 Species dertil, D. K. H. Prindsesserne Caroline og Wilhelmine lovet hver en Præmie=Pokal, og Staden Slesvig en aarlig Præmie af 300 Species. Ogsaa i Itzehoe har der dannet sig en Forening til Hesteavlens Forbedring og Opmuntring. til at foranstalte Veddeløb, Dyrskue og Hestesalg. De fornemste Mænd staae i Spidsen herfor, og Hs. høifDurchl. Hertugen af Augustenborg-Sønderborg har tilsikret Foretagendet sin høie Beskyttelse. Løbet er berammet til 23de Juli og næstfølgende Dage.
Aarhuus Stifts-Tidende, 1830-01-26
Fra Altona meldes, at Hestemarkedet ved Neuen kamp den 14de og 15de Januar har dennegang været meget betydeligt. Til Udlandet blev der solgt 547 Luxus Vogne og Rideheste samt 425 Remonteheste. Over 4000 Luxusheste vare allerede solgte førend Markedet begyndte. Ved Hr. Kammerherre og Amtmand v. Stemanns Afreise fra Apenrade den 8de Januar, for at tiltræde den ham anviste nye og større Virkekreds, kappedes Stadens og Amternes Beboere om at lægge for Dagen, hvormeget de paaskjønnede en ved stræng Retskaffenhed, og Orden udmærket Waarig Embedsførelse.
Aarhuus Stifts-Tidende, 1830-01-26
Hofjægermester v. Kaup, Over-Jnspecteur over de høifyrstl. landgrevelige Godser i Hertugdømmet Slesvig, er død, 70 Aar gammel.
Aarhuus Stifts-Tidende, 1830-01-26
J Odense er arresteret en Lærredreng som vilde vexle nogle falske Enrigsdalersedler. Om han selv havde fabrikeret dem eller været Redskab for Andre, har han endnu ikke tilstaaet.
Aarhuus Stifts-Tidende, 1830-01-26
Et Jnteressentskab i Horsens lader for Tiden bygge en Skonnert paa omtrent 2000 Tdr. af Skibsbygmester Kjellerup fra Aarhuus, der agter for bestan(Skb. Av., digt at nedsætte sig der.
Aarhuus Stifts-Tidende, 1830-01-26
Den 15de Januar gav Randers Garnisons Officerer en Diner i Klubben til Afsked for Dragonregimentets hidtilværende Chef, Generalmajor v. Simonsen, R. af D. og D. M., og til Velkomst for den nye Regimentschef, Kammerherre, Oberst v. Wildenradt, R. af D.
Aarhuus Stifts-Tidende, 1830-01-26
Endeel Kjøbmænd og Brændeviinsbrændere i Skaanderborg ere, for at have afbenyttet ulovlige Maal i deres Handeler, ved Landsoverretten dømte til at bøde Hver 1 Rbd. til Fattigkassen og de hos dem anholdte Vægt og Maal konfiskerede.
Aarhuus Stifts-Tidende, 1830-01-26
Den næsten overalt i hele Danmark bekjendte Skuespildirecteur Gørbing Franck, er død i Horsens den 18de Januar, 70 Aar gammel. To Kjøbenhavnsposter mangle.
Aarhuus Stifts-Tidende, 1830-01-26
Bekjendtgjørlser. Fredag Aften Kl. 6 opføres: Thalias Offer paa Dans Festdag.
Aarhuus Stifts-Tidende, 1830-01-26
En dansk Prolog, i Anledning af Hs. Majestæt Kongens høie Fødselsdag, fremsiges af Madame Hausen. Derefter: Wilhelm Tells Skud, eller : Geøsters Død. Historisk Skuespil 15 Atter af Fr. Schiller. C. Becker.
Aarhuus Stifts-Tidende, 1830-01-26
Tirsdagen den 9de Febr. næstk., Kl. 1, bliver efter Vedkommendes Begjæring foretaget offentlig Auction i Jaungyde over den gamle Skolebygning sammesteds. Conditionerne ville blive Lysthavende kundgjorte paa Auctionsstedet. Skanderborg, den 23de Jan. 1830. Blichfeldt. Degneboligen i Linaae, bestaaende af 12 Fag og et Udhuus paa 7 Fag med Gaardsrum og Haugeplads, bliver, ifølge Vedkommendes Reqvisition, stillet til offentlig Auction Tirsdagen den 9de Febr. næstk. Kl. 10 Formiddag. Conditionerne ville blive bekjendtgjorte ved Auctionen, som holdes i Degneboligen i bemeldte Linaae. Lysthavende indbydes. Skanderborg, den 23de Jan. 1830. Blichfeldt.
Aarhuus Stifts-Tidende, 1830-01-26
Formedelst anden Bestemmelse agter Studen Schytte, om antageligt Bud skeer, ved en eeneste Auction, der afholdes paa Gaarden selv, Onsdagen den 17de Febr. næstk. Formiddag Kl. 10, at bortsælge sin eiende og paaboende Gaard i Schiolde Bye, Bierre, Herred, staaende for Hartkorn 5 Tdr. 7 Skpr. 2 Fkr. 1 Alb. Gaardens Jorder ere udmærket gode og næsten samtlige indhegnet, med levende Hegn. Boeligen med en ypperlig Frugthauge, indrettet til en Familie udenfor Bondestanden. Skeer antageligt Bud, bliver samme Dag bortsolgt en Deel Besætning af Heste, Køer, Vogne og Avlsredskaber m.m. Conditionerne, der ere favorable for Kiøberen, da 1500 Rbd. Sølv kunne paa første Prioritet blive staaende i Eiendommen, ligge før Auctionen til Eftersyn for Liebhavere, saavel paa mit Contoir som hos Hr. Procurator HorniHorsens. Bierre og Hatting Herreders Contoir paa Dangaarden, den 18de Jan. 1830. With.
Aarhuus Stifts-Tidende, 1830-01-26
Jfølge Retsforliig og passeret Udlæg, bliver Mandagen den 1ste Febr. næstk. Formiddag Kl. 11, paa Tingstedet i Bjerre, foretaget Auction over følgende Stiftamtmand de Thygeson til Bygholm til hørende Obligationer, nemlig: 1) en Obligation udstadt af Morten Høi i Aastedbroe 22de August 1829, stor 584 Rbd. 68 s. Sølv mod Pant i Aastedbroe; 2) en dito udstædt af Peder Hansen i Spettrup 24de April 1816, stor til Rest 164 Rbd. Sølv, med første Prioritet i Jnd og Udboe; 3) en dito udstædt af Jacob Pedersen i Cathrineborg 14de Juni 1816, stor 750 Rbd. Sedler, med første Prioritet i fornævnte Cathrineborg. paa Rørbek Mark, samt Poul Jacobsens i Linnet og Jens Jensen Randebyes Selvskyldner-Caution. Hvilket herved til Lysthavendes Efterretning bekjendtgjøres. Bjerre og Hatting Herreders Contoir paa Daugaarden, den 13de Jan. 1830. With.
Aarhuus Stifts-Tidende, 1830-01-26
Farverie tilkjøbs. Formedelst anden Bestemmelse agter jeg undertegnede at bortsælge min iboende Farvergaard i Kallund, borg med behørigt godt Jnventarium, paa billige Vilkaar, ved en eneste Auction den 8de Febr. førstk. Conditionerne forevises hos mig. M. Petersen.
Aarhuus Stifts-Tidende, 1830-01-26
Formedelst anden Bestemmelse agter undertegnede at bortsælge sin iboende To Etage Gaard No. 151 paa Studsgade her i Byen. Gaarden, der er fortrinlig beliggende for Kjøbmandshandel, er godt andrettet, har et lille passende Brænderie og Maltgiørerie med Tilbehør, fortrinligt Vand, en god lille Frugt= og Kjøkkenhauge, samt ikke ubetydelig Gaardsplads. De herpaa Reflecterende ville behage at aftale det fornødne denne Handel vedkommende med Eierinden, K. M. sal. Agerup.
Aarhuus Stifts-Tidende, 1830-01-26
Aarhuus, den 22de Januar 1830.